# Oyster card

Oyster card és una targeta electrònica que es fa servir als serveis de transport públic al Gran Londres (Regne Unit). És promogut per Transport for London i és vàlida en diferents sistemes com Metro de Londres, autobusos, Docklands Light Railway (DLR), London Overground, trams i alguns serveis National Rail.
La targeta és de color blau, de la mida d'una targeta de crèdit i permet una varietat de tiquets. És una targeta intel·ligent sense contacte que els passatgers passen per sobre de lectors electrònics a l'entrada i sortida del transport. Les targetes es recarreguen en nombroses punts de venda. Fou dissenyada per reduir el nombre de transaccions a les finestretes i el nombre de bitllets de paper. La utilització es promociona mitjançant una oferta de tarifes més barata amb targetes Oyster en comparació amb tiquets de paper.
Es va començar a utilitzar el juliol de l'any 2003 i el 2007 més de 10 milions de targetes s'han utilitzat.

## Oyster card (pay as you go) a National Rail

L'acceptació de l'Oyster card (pay as you go) a National Rail a Londres (Anglaterra) s'ha limitat a un nombre restringit de serveis de National Rail, des de la introducció de l'Oyster card al Metro de Londres el gener de 2004.
En resposta a una oferta, de Transport for London, de finançament a les empreses operadores al Gran Londres, hi ha diversos plans per a ampliar l'acceptació de la targeta a la xarxa de ferrocarril de Londres, i s'espera que TfL anuncïi plans perquè s'accepti a tots els trens de rodalia.

### Acceptació actual i futura

L'acceptació de la targeta Oyster a la xarxa de National Rail està en progrés d'implementació al llarg de les àrees Travelcard de Londres.
Les targetes intel·ligents estan sent introduïdes a la xarxa de National Rail, i serà possible de carregar-hi un viatge comprat a caixa, a internet o a les màquines de venda. Els viatges que comencin als afores de Londres podran utilitzar les targetes en algunes ocasions i la tarifa s'aplicarà a l'arribar a Londres.

## Vegeu també

* Transport for London
* Travelcard
* T-Mobilitat, adaptació catalana de l'Oyster Card

## Referències

* ↑ «Què és Oyster? (anglès)». Transport for London. [Consulta: 10 agost 2008].
* ↑ «Més de 10 milions de targetes». Media Centre. Greater London Authority, 17-04-2007 [Consulta: 8 octubre 2007]. Arxivat 2008-02-06 a Wayback Machine. «Còpia arxivada». Arxivat de l'original el 2008-02-06. [Consulta: 7 juliol 2009].
* ↑ «Oyster Pay As You Go (PAYG) a National Rail (anglès)». Association of Train Operating Companies, 21-09-2008. Arxivat de l'original el 2009-04-19. [Consulta: 26 setembre 2008].
* ↑ Transport for London, Guia de l'Oyster, (2004)
* ↑ «Acceptació de l'Oyster benvinguda (anglès)». Transport for London, 31-01-2007 [Consulta: 16 juliol 2008].
* ↑ «Oyster cards a totes les línies de ferrocarril de Londres (anglès)». The Evening Standard, 27-01-2009 [Consulta: 28 gener 2009].
Transport for London :
Metro de Londres  · London Rail  · London Overground  · Docklands Light Railway  · London Trams  · Tramlink  · London Buses  · London Dial-a-Ride  · London River Services  · London Streets  · Public Carriage Office  · Victoria Coach Station  · Peatge de congestió de Londres  · London low emission zone  · Oyster card :